Ministry ya Science ne tekinolojiya erabudde nti Uganda siyakutuuka kati ku mutendera gw’amawanga agali yaddeyaddeko, ssinga bannauganda tebajjumbira buyiiya , naddala nga bayita mu kuvumbula ebya sayansi ne tekinologiyaa.
Gyebuvuddeko waaliwo okusika omuguwa wakati wa Uganda ne banka y’ensi yonna ku nsonga ya Uganda okulangirirwa mu lubu lw’amawanga agali mu luse lw’ensi eziri yadde yaddeko.
Bank y’ensi yonna egamba nti Uganda erina bingi byetanatuukiriza kulangirwa mu lubu olwo, wabula president Museven yategeeza nti abakugu be mu by’enfuna baamutegeeza nti olubu olwo yalutuukamu dda wadde nga tenalangirirwa.
Bwabadde atongoza wiiki ya science ne takinologiya nga asinziira mu mwoleso gwa bannamakolero e Lugogo, Dr Monica Musenero nga ye minister wa science ne tekinologiya agambye nti Uganda okubaako wetuuka bannauganda balina okuwagirangana, nga ne government bwebakwasizaako.
Minister Musenero awadde ebyokulabirako omuli pikipiki ne Bus ezikozesa amasannyalaze,eddagala n’ebintu ebirala bingi ebikoleddwa banna Uganda , kyokka naanenya bannansi abataagala kubikozesa nti bano bebakotoggera eggwanga.
Musenero mungeri yeemu agambye nti amawanga agakulakulanye ebitundu 50% obuvujjirizi babuggya mu buyiiya bwabwe, nga kino Uganda kyesaanidde okukoppa.
Bisakiddwa: Ddungu Davis
lug_Latn lug_Latn lug_Latn lug_Latn lug_Latn lug_Latn lug_Latn